paragraph_text: Naselje je smješteno u jugozadapnom dijelu Dugog Sela, južno od Zagrebačke ulice, središnje dugoselske ulice, odnosno Radničke i ulice Ružmarina, te sjeverno od želježničke pruge Zagreb - Dugo Selo. Naglom urbanizacijom grada Dugog Sela krajem šezdesetih i početkom sedamdestih godina prošlog stoljeća, malo izdvojeno selo Kopčevec se također ubrzano urbanizira i doslovno se utapa u samo naselje Dugo Selo. Stanovnici Kopčevca, a i dugoselska gradska uprava i administracija, opravdano Kopčevec tretiraju kao sastavni dio samoga grada, što ono ustvari i jest, iako se naselje u državnim statistikama i popisima stanovništva prikazuje kao samostalno naselje. Naselje je sastavni dio prve dugoselske župe "Sv. Martin biskup". Prema popisu stanovništva iz 2001. godine naselje je imalo 173 kućanstava.